**PIXI VEJLEDNING**

**Der skal ikke indberettes til kvartaler – I skal se bort fra eventuelle påmindelses- og rykkerbreve.**

Indberetning af indefrysningslån til årsindberetning 2023 + 2024

Vejledningen supplerer den generelle [indberetningsvejledning om Udlån årsultimo 2023](https://info.skat.dk/data.aspx?oid=2287596). I kan finde vejledninger på [skat.dk/rente](https://skat.dk/erhverv/ekapital/renter-indestaaende-og-gaeld-mv/indberetning-af-rente)

Indefrysningslån skal indberettes til Skattestyrelsen senest den 20. januar i året efter indkomstårets udløb. Indberetninger der fejler, skal genindberettes inden 14 dage.

I skal være registreret for udlånspligten, inden I kan indberette. Se hvordan I tilmelder pligten i [afsnit 1.3.1](https://info.skat.dk/data.aspx?oid=2287608&chk=219338)

**Situation 1**: Lån afkøbes senest 31. december 2023.

Eksempel: Konkurs og dødsbo, som løbende er overdraget til Erhvervsstyrelsen i 2023 samt indfrielser af indefrysningslån i 2023.

**Situation 2**: Lån afkøbes i 2024.

Eksempel: Ansøgninger om overdragelse af fordringer, hvor Erhvervsstyrelsen træffer afgørelse om overdragelse i 2024.

Indberetningen afhænger af hvornår Erhvervsstyrelsen afkøber fordringerne fra energivirksomhederne.

**KontoOphørDato**

Den dato Erhvervsstyrelsen træffer afgørelse om overdragelsen, betegnes som afkøbstidspunkt og skal bruges som KontoOphørDato.

**KontoStartDato**

Indefrysningslån skal have KontoStartDato det tidspunkt hvor der første gang sker indefrysning af et beløb og der derved stiftes en gæld. Når fordringen overdrages til Erhvervsstyrelsen, skal Erhvervsstyrelsen bruge samme dato som energivirksomhedens oprindelige startdato.

Hvis der sker indefrysning af flere fakturaer, anses det stadig for et og samme lån. KontoStartDato er det tidspunkt hvor der første gang sker indefrysning af en faktura. Lånet skal have samme KontoStartDato i hele lånets løbetid.

|  |  |  |  |
| --- | --- | --- | --- |
| **Situation 1:**Lån afkøbes senest 31. december 2023 | Felt | Energivirksomhed El,gas og fjernvarme selskaber | Erhvervsstyrelsen |
| Årsindberetning **2023** | KontoStartDato | Det tidspunkt hvor der første gang sker indefrysning af en faktura, og der dermed stiftes en gæld. | Det tidspunkt hvor der første gang sker indefrysning af en faktura, og der dermed stiftes en gæld. Denne oplysning skal indhentes fra energivirksomheden. |
|  | KontoOphørDato | Datoen for afkøb i 2023 (Da lånet er ophørt hos energivirksomheden denne dato). |  Skal ikke udfyldes |
|  | RenteBeløb | De forfaldne renter i perioden 01.01.2023 frem til afkøb af fordring(Der opstår kun forfaldne renter hvis lånet er indfriet i året) | De forfaldne renter i perioden fra afkøb og frem 31.12.2023 (Der opstår kun forfaldne renter hvis lånet er indfriet i året) |
|  | LånRestgældBeløb | 0 kr. | Restgæld pr. 31.12.2023 |
|  |  |  |  |
| Årsindberetning **2024** |  | Ingen indberetninger til årsindberetning 2024 | Der foretages indberetninger for hele 2024 (kvartal + årsindberetning) |
|  |  |  |  |
| **Situation 2:**Lån afkøbes i 2024 | Felt | Energivirksomhed El, gas og fjernvarme selskaber | Erhvervsstyrelsen |
| Årsindberetning **2023** | KontoStartDato | Det tidspunkt hvor der sker indefrysning af en faktura, og der dermed stiftes en gæld. | Ingen indberetninger til årsindberetning 2023 |
|  | RenteBeløb | De forfaldne renter i perioden fra 01.01.2023 – 31.12.2023 (Der opstår kun forfaldne renter hvis lånet er indfriet i året). Alle renter forfalder til betaling ved indfrielse. | Ingen indberetninger til årsindberetning 2023 |
|  | LånRestgældBeløb | Restgæld pr. 31.12.2023 | Ingen indberetninger til årsindberetning 2023 |
|  |  |  |  |
| Årsindberetning **2024** | Felt | Energivirksomhed El, gas og fjernvarme selskaber | Erhvervsstyrelsen |
|  | KontoStartDato | Det tidspunkt hvor der sker indefrysning af et beløb, og der dermed stiftes en gæld. | Det tidspunkt hvor der sker indefrysning af et beløb, og der dermed stiftes en gæld. Denne oplysning skal indhentes fra energivirksomheden. |
|  | KontoOphørDato | Dato for afkøb  | Skal ikke udfyldes |
|  | RenteBeløb | De forfaldne renter i perioden fra 01.01.2024 og frem til afkøb af fordring. | De forfaldne renter i perioden fra afkøb og frem til 31.12.2024 |
|  | LånRestgældBeløb | 0 kr.  | Restgæld pr. 31.12.2024 |

Skattestyrelsen, ekapital oktober 2023

Revideret november 2023

Kontaktoplysninger:

Ekapital tlf. 72380210

Mail: ekapital@sktst.dk eller via kontakt på skat.dk/tastselverhverv